Rozsudok Všeobecného súdu (ôsma komora) z 27. októbra 2021 –Spoločný podnik Clean Sky 2/Revoind Industriale di Pindaru Gelu
(vec T‑268/17)
„Arbitrážna doložka – Dohoda o grante uzavretá v rámci siedmeho rámcového programu pre výskum, technologický rozvoj a demonštračné činnosti (2007 – 2013) – Nevykonanie zmluvy – Vrátenie preddavkov – Úroky z omeškania – Rozsudok pre zmeškanie“
Súdne konanie – Žaloba podaná na Všeobecnom súde – Uplatnenie rozsudku pre zmeškanie – Povinnosť Všeobecného súdu vyhovieť návrhom žalobcu – Podmienky
(Rokovací poriadok Všeobecného súdu, článok 123 ods. 3)
(pozri body 25 – 27, 35)
Predmet
Návrh podaný na základe článku 272 ZFEÚ, na uloženie povinnosti spoločnosti Revoind Industriale di Pindaru Gelu vrátiť preddavok vyplatený v rámci grantovej dohody pre partnerov č. 632462 spolu s úrokmi z omeškania
Výrok rozsudku
1.
Spoločnosť Revoind Industriale di Pindaru Gelu Sas je povinná zaplatiť spoločnému podniku Clean Sky 2 sumu 101 370,94 eura spolu s úrokmi z omeškania vo výške 3,5 % ročne od 7. februára 2017 do úplného zaplatenia dlhu.
2.
Spoločnosť Revoind Industriale di Pindaru Gelu je povinná nahradiť trovy konania.